અખંડ ભારતના સર્જક અને મહામાનવ સરદાર પટેલના એકતા રથયાત્રા ખૂણે ખૂણામાં રહેતા લોકો વચ્ચે લોહસબંધ બાંધશે એકતા યાત્રાના પ્રથમ તબક્કામાં ખેડા પ્રાંતમાં સમાવિષ્ટ નડિયાદ તાલુકાના ૨૩ ગામો માતરના ૩૦ અને મહેમદાવાદના ૪૫ ગામો અને નડિયાદ પ્રાંતમાં સમાવિષ્ટ નડિયાદ તાલુકાના ૩૧ ગામો, વસોના ૧૦ અને મહુધા તાલુકાના ૨૬ ગામો એમ ખેડા અને નડિયાદ પ્રાંતના મળી કુલ૧૬૫ ગામોમાં એકતા રથ યાત્રા પરિભ્રમણ કરશે. બીજા તબક્કાનો પ્રારંભ તા. ૧૫ નવેમ્બરથી થશે. બીજા તબક્કામાં કપડવંજ તાલુકાના૬૩, કઠલાલના ૩૭, ઠાસરાના ૪૭ અને ગળતેશ્વર તાલુકાના ૧૮ સહિત કુલ ૧૬૫ ગામોમાં એકતાયાત્રા ફરશે. ખેડા જિલ્લામાં પ્રથમ તબક્કામાં યોજાનાર બે એકતા યાત્રા રથ નડિયાદ અને ખેડા પ્રાંત વિસ્તારના ગામડાઓમાં સરદારના એકતા અને અખંડિતતાનો સંદેશો ફેલાવશે. એકતા યાત્રા દરમ્યાન સરદાર પટેલના જીવન કવચન અને યોગદાન વિષયક નિબંધ સ્પર્ધા, પ્રશ્નોત્તરી સ્પર્ધા, ચર્ચા સ્પર્ધાઓનું આયોજન કરવામાં આવ્યું છે તેમજ વિશેષ રથ સાથે રાષ્ટ્રીય એકતા અંતર્ગત વિડીયો પણ પ્રદર્શિત કરાશે. ખેડા જિલ્લામાં યોજાનાર એકતા યાત્રા માટે ૩૮ રૂટ નિર્ધારીત કરવામાં આવ્યા છે. દરરોજ એકતા યાત્રાના રૂટમાં છ થી સાત ગામોને આવરી લેવામાં આવસે. આ માટેની તમામ તૈયારીઓ પ્રશાસન દ્વારા પૂર્ણ કરવામાં આવી છે. કલેક્ટરે દેશની એકતા અને અખંડિતતાના શિલ્પી લોહપુરૂષ અને ચરોતરના પનોતા પુત્ર સરદાર પટેલની જન્મ જ્યંતિ પૂર્વે ખેડા જિલ્લામાં પરિભ્રમણ કરનાર એકતાયાત્રામાં નાગરિકોને વિશાળ સંખ્યામાં જોડાવા અનુરોધ કર્યો છે.